สวัสดีครับ พอดีเเฟนกินยาคุมฉุกเฉินเม็ดที่2 ตอน2ทุ่ม เเล้วมีเพศสัมพันธ์ตอน5ทุ่มอีกครั้ง จะท้องมั้ยครับ
สวัสดีค่ะ หากได้ทานยาคุมฉุกเฉินเม็ดที่ 1 หลังจากที่มีเพศสัมพันธ์ไปแล้วภายในไม่เกิน 12 ชั่วโมง และได้ทานยาเม็ดที่ 2 หลังจากทานเม็ดแรกไปแล้ว 12 ชั่วโมง แล้วหลังจากนั้นอีก 3 ชั่วโมงต่อมา ได้มีเพศสัมพันธ์อีก ยาคุมเม็ดที่ 2 ที่ได้ทานไป ก็จะช่วยป้องกันการตั้งครรภ์ได้อยู่ แต่ผลของยาเม็ดแรกก็จะลดลงไปมากแล้ว ดังนั้น แนะนำควรทานเพิ่มไปอีก 1 เม็ด เพื่อช่วยเพิ่มประสิทธิภาพในป้องกันการตั้งครรภ์จากการมีเพศสัมพันธ์ในครั้งที่ 2 นี้ค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ